
PËR NJË NDRYSHIM NË KODIN E PUNËS TË REPUBLIKËS POPULLORE SOCIALISTE TË SHQIPËRISË

Në mbështetje të nenit 78 të Kushtetutës;
Me propozimin e Këshillit të Ministrave

PRESIDIUMI I KUVENDIT POPULLOR 
TË REPUBLIKËS POPULLORE SOCIALISTE TË SHQIPËRISË

VENDOSI:

Neni 1

Në nenin 53 të Kodit të Punës të Republikës Popullore Socialiste të Shqipërisë, paragrafi i dytë ndryshohet si vijon:
“Kur ndërprerja ndodh jo për faj të punëtorit dhe administrata e ndërmarrjes, e institucionit ose e organizatës shoqërore nuk i siguron një punë tjetër, për kohën e ndërprerjes punëtori merr 80 për qind të pagës kurse personeli drejtues administrativ, inxhiniero-teknik dhe ekonomik për faj të të cilit është shkaktuar ndërprerja e punës ose mossigurimi i një pune tjetër mer gjysmën e pagës”.

Neni 2

Ky dekret hyn në fuqi menjëherë.

